पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थाना क्षेत्र के अलग-अलग जगहों पर गुरुवार की रात पुलिस ने छापेमारी कर 46 बोतल विदेशी व 40 लीटर देसी शराब बरामद किया है। वहीं एक तस्कर को भी गिरफ्तार किया गया है। जबकि दो तस्कर भागने में सफल रहे। मामले में जमादार श्याम कुमार राय के बयान पर प्राथमिकी दर्ज की गई है। प्रभारी थानाध्यक्ष पी पाठक ने बताया कि गुप्त सूचना मिली थी कि थाना क्षेत्र के टिकुलिया गांव से एक तस्कर बाइक से चुलाई शराब लेकर मोतिहारी जा रहा है। इसके आधार पर टिकुलिया स्टेट बोरिंग के समीप से एक बाइक के साथ उक्त गांव के राहुल कुमार को 40 लीटर चुलाई शराब के साथ गिरफ्तार कर लिया गया। बरामद बाइक चोरी की तो नहीं है, इसकी जांच की जा रही है। वहीं सूचना मिलने पर बरकुरवा गांव के राजू राय के घर छापेमारी की गई। जहां से 9 बोतल विदेशी शराब बरामद किया गया। छपरा गांव में सूचना के आधार पर मिंटू लाल साह के घर छापेमारी की गई। जहां से 37 बोतल विदेशी शराब बरामद किया गया। हालांकि छापेमारी के दौरान राजू राय व मिंटू लाल साह फरार हो गया। थानाध्यक्ष ने बताया कि पूछताछ के बाद गिरफ्तार तस्कर राहुल कुमार को जेल भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn